Quan campe era divina Auròra, Aquilles l’arrossegue sense pietat ath torn deth tumulus deth sòn companh estimat; mès ne d’aguesta manèra lo desfigure, e tu madeish, se t’apressèses ada eth, t’admiraries de veir guaire fresc s’està: era sang l’a estat lauada, non presente cap de taca, e totes es herides que recebec (pr’amor que sigueren molti es que li fotèren eth bronze) s’an barrat.